text: Efter offentliggjort Søndergaard-exit: Endnu et nederlag
  27 april 2015 kl. 04.23
  Der var ikke krudt nok i fodboldskoene hos SønderjyskE, da de søndag eftermiddag blev besejret af de forsvarende Danmarksmestre fra Aab.
  Aab scorede to gange på blot ét minut, og det sænkede endegyldigt de lyseblå drenge, der ellers var på hjemmebane.
  Kampen endte 0-3, og dermed er det nu tredje kamp uden sejr for sønderjyderne efter, det blev offentliggjort, at Lars Søndergaard stopper i klubben efter denne sæson for at blive cheftræner i Aab efter sommer.
  